इतिहास में अधिकतर संस्कृतियों के चिकित्सकों ने प्राचीन से आधुनिक काल तक विभिन्न स्थितियों के लिए चिकित्सा के रूप में उपवास की सिफारिश की है। हालांकि पहले के अवलोकन का अध्ययन बिना वैज्ञानिक पद्धति या समझ के किया गया था, वे फिर भी उपवास को एक चिकित्सीय साधन के रूप में प्रयुक्त करने के बारे में कहते हैं। पहले के अवलोकन पशु के व्यवहार पर आधारित थे लेकिन आज वे पशु के शरीर क्रिया विज्ञान पर आधारित हैं। इस लेख में हम यह विचार करने की कोशिश करेंगे कि शारीरिक और चयापचय लाभ का वर्णन करने वाले साहित्य की समीक्षा के माध्यम से उपवास लोगों के स्वास्थ्य को बढ़ावा देने में कैसे अच्छी तरह उपयोगी हो सकता है। उपवास (कैलोरी पर नियंत्रण और रुक-रुक कर उपवास) द्वारा प्राप्त शारीरिक प्रभावों में सबसे प्रमुख निम्नलिखित हैं: इंसुलिन संवेदनशीलता में वृद्धि जिसके परिणामस्वरूप प्लाज्मा ग्लूकोज व इंसुलिन सांद्रता के स्तर में कमी होती है और ग्लूकोज सहनशीलता में सुधार होता है, ऑक्सिडेटिव तनाव के स्तर में कमी जो प्रोटींस, लिपिड्स व डीएनए को घटे हुए ऑक्सिडेटिव नुकसान द्वारा दर्शाई जाती है, गर्मी, ऑक्सीडेटिव और चयापचय तनाव सहित विभिन्न तनावों के प्रतिरोध में वृद्धि और प्रतिरक्षा कार्य में बढ़ौत्री।